
PARLAMENTUL ROMÂNIEI

CAMERA DEPUTAŢILOR

	COMISIA PENTRU ADMINISTRAŢIE PUBLICĂ,AMENAJAREA TERITORIULUI ŞI ECHILIBRU ECOLOGIc
	COMISIA PENTRU TEHNOLOGIA INFORMAŢIEI ŞI COMUNICAŢIILOR



Nr.  26/318/8 aprilie 2009



Nr.36/85/8 aprilie 2009
Către : 
BIROUL PERMANENT AL 

CAMEREI DEPUTAŢILOR
Vă înaintăm, alăturat, RAPORTUL COMUN asupra propunerii legislative privind înfiinţarea Autorităţii Naţionale pentru Comunicaţii ca autoritate publică autonomă sub control parlamentar, trimis Comisiei pentru tehnologia informaţiei şi comunicaţiilor şi Comisiei pentru administraţie publică, amenajarea teritoriului şi echilibru ecologic, spre dezbatere şi avizare în fond, cu adresa nr. PL.x 135 din 18 martie 2009.

  PREŞEDINTE,






PREŞEDINTE,



SULFINA BARBU 

            

      RELU FENECHIU

RAPORT  COMUN

asupra propunerii legislative privind înfiinţarea Autorităţii Naţionale pentru Comunicaţii ca autoritate publică autonomă sub control parlamentar 

În conformitate cu prevederile art. 95 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic şi Comisia pentru tehnologia informaţiei şi comunicaţiilor au fost sesizate spre dezbatere în fond, în procedură obişnuită,  cu propunerea legislativă privind înfiinţarea Autorităţii Naţionale pentru Comunicaţii ca autoritate publică autonomă sub control parlamentar, trimisă cu adresa nr. PL.x 135 din 18 martie 2009.
Potrivit prevederilor art. 75 din Constituţia României, republicată, şi ale art.92 alin.(8) pct.2 din Regulamentul Camerei Deputaţilor, republicat,  Camera Deputaţilor este prima Cameră sesizată.
Comisia juridică, de disciplină şi imunităţi a avizat negativ propunerea legislativă, prin avizul nr.135/31.03.2009.

Comisia pentru buget, finanţe şi bănci a avizat negativ propunerea legislativă, prin avizul nr.22/2006/19.03.2009.

Consiliul Legislativ a avizat favorabil propunerea legislativă, conform avizului nr.189 din 13.03.2009.

Propunerea legislativă, iniţiată de domnii deputaţi Relu Fenechiu şi Mircea Vasile Cazan, are ca obiect de reglementare înfiinţarea Autorităţii Naţionale pentru Comunicaţii ca autoritate publică autonomă, cu personalitate juridică, sun control parlamentar, finanţată integral din venituri proprii. Această propunere a fost înaintată spre aprobare Parlamentului pentru urgentarea închiderii procedurii de infringement deschisă de Comisia Europeană împotriva României. 

 În conformitate cu prevederile art.61 şi 63 din Regulamentul Camerei Deputaţilor, republicat,  Comisia pentru administraţie publică, amenajarea teritoriului şi echilibru ecologic şi Comisia pentru tehnologia informaţiei şi comunicaţiilor au dezbătut propunerea legislativă în şedinţe separate, în data  din 7 aprilie 2009.

La lucrările Comisiilor au participat, în calitate de invitaţi, în conformitate cu prevederile art.54 şi 55 din Regulamentul Camerei Deputaţilor, republicat, din partea Ministerului Comunicaţiilor şi Societăţii Informaţionale, domnul Marius Constantin Fecioru – secretar de stat şi din partea Autorităţii Naţionale pentru Administrare şi Reglementare în Comunicaţii, domnul Cătălin Marinescu – preşedinte.

La dezbateri au fost prezenţi 28 deputaţi, din totalul de 31 membri ai Comisiei pentru administraţie publică, amenajarea teritoriului şi echilibru ecologic şi   12 deputaţi, din totalul de  13 membri ai Comisiei pentru tehnologia informaţiei şi comunicaţiilor.

In urma examinării iniţiativei legislative şi a opiniilor exprimate de membrii celor două Comisii, s-a hotărât, cu majoritate de voturi (8 voturi împotrivă şi 2 abţineri), să se supună plenului Camerei Deputaţilor respingerea propunerii legislative privind înfiinţarea Autorităţii Naţionale pentru Comunicaţii ca autoritate publică autonomă sub control parlamentar  din următoarele considerente: 
- cele două comisii au fost sesizate în acelaşi timp, atât cu această propunere legislativă, cât şi cu proiectul de Lege privind aprobarea Ordonanţei de urgenţă a Guvernului nr.22/2009 privind înfiinţarea Autorităţii Naţionale pentru Administrare şi Reglementare în Comunicaţii, care are acelaşi obiect de reglementare. 
- Având în vedere faptul că Ordonanţa de urgenţă a Guvernului nr.22/2009 a intrat în vigoare începând cu data de 22 martie 2009 şi produce deja efecte, iar Comisia Europeană a solicitat în repetate rânduri României asigurarea stabilităţii instituţionale a autorităţii de reglementare în comunicaţii, cele două comisii au hotărât respingerea acestei propuneri legislative.
        Proiectul de lege face parte din categoria legilor organice, potrivit prevederilor art. 117 alin. (3)  din Constituţia României, republicată.
        PREŞEDINTE,                                                     PREŞEDINTE,

     SULFINA BARBU                                                  RELU FENECHIU 
SECRETAR,





       SECRETAR,
MIHAI CRISTIAN APOSTOLACHE


   NEGRUŢ CLEMENT
Întocmit: 

Consultant, Nicoleta Toma 





Consilier, Carmen Elian 









Expert, Adela Danciu  

